smcproject/ml-wiki-sentences huggingface dataset:
മേടമാസത്തിലെ വിഷുനാളിൽ കൊടികയറി പത്താമുദയത്തിന് ആറാട്ട് വരത്തക്ക വിധത്തിൽ നടക്കുന്ന പത്തുദിവസത്തെ ഉത്സവമാണ് ക്ഷേത്രത്തിലുള്ളത്.
ഇതിനിടയിൽ വരുന്ന അഞ്ചാം നാളിലെ പുറപ്പാടും അതിനോടനുബന്ധിച്ചുള്ള ആനയോട്ടവും അതിഗംഭീരമാണ്.
ഇതാണ് ക്ഷേത്രത്തിൽ പ്രധാനം.
ഗുരുവായൂർ കൂടാതെ ആനയോട്ടം നടക്കുന്ന ഏക ശ്രീകൃഷ്ണക്ഷേത്രം ഇതാണ്.
കൂടാതെ അഷ്ടമിരോഹിണിയും അതിവിശേഷമാണ്.
ദീപാവലി , സ്വർഗ്ഗവാതിൽ ഏകാദശി എന്നിവയാണ് മറ്റു വിശേഷ ദിവസങ്ങൾ.
1500 വർഷങ്ങൾക്കു മേൽ പഴക്കമുള്ള ക്ഷേത്രത്തിന്റെ ഉത്ഭവത്തിന് മഹാഭാരതവുമായി ബന്ധമുണ്ട് .
പാണ്ഡവർ വനവാസം നടത്തിയിരുന്ന കാലത്ത് അവർക്കു പൂജിക്കാൻ ഭഗവാൻ തന്നെ നൽകിയ വിഗ്രഹം, വനവാസം കഴിഞ്ഞു മടങ്ങിയ പാണ്ഡവർ, ഭഗവാൻ ദ്രൗപദിക്ക് നൽകിയ അക്ഷയപാത്രത്തിൽ വെച്ച് കടലിൽ ഒഴുക്കുകയായിരുന്നു എന്ന് സങ്കല്പം.
ഒരിക്കൽ ഈ വഴിവരികയായിരുന്ന സന്യാസി ശ്രേഷ്ഠന്റെ വള്ളം കടലിന്റെ ഒരു ഭാഗത്ത് എത്തിയപ്പോൾ നിന്ന് പോവുകയും, വള്ളം നിൽക്കാനുള്ള കാരണം തേടി മുങ്ങാംകുഴിയിട്ട പരിചരക്കാർക്കു ഉരുളിയിൽ (അക്ഷയപാത്രം) നാലു കരങ്ങളോട് കൂടിയ ഈ വിഷ്ണു വിഗ്രഹം ലഭിക്കുകയും, സന്യാസി ശ്രേഷ്ഠൻ കുന്നം, പള്ളിക്കര വഴി സഞ്ചരിച്ചു ഇപ്പോൾ ക്ഷേത്രം കുടി കൊള്ളുന്ന പ്രദേശത്തു എത്തി ചേരുകയും, വിഗ്രഹം ഇല്ലാതിരുന്ന ഒരു ക്ഷേത്രത്തിൽ ഉരുളിയോട് കൂടി പ്രതിഷ്ഠിക്കുകയും ചെയ്തു എന്നുള്ളതാണ് ഒരൈതിഹ്യം.
ഇന്ത്യയിൽ തന്നെ ആദ്യം നടതുറക്കുന്ന ക്ഷേത്രമാണ് തിരുവാർപ്പ് ക്ഷേത്രം.
പുലർച്ചെ രണ്ട് മണിക്ക് നടതുറന്ന് കൃഷ്ണന് അഭിഷേകം നടത്തി , ആദ്യം ഉഷപായസം നേദിക്കുന്നു.
ഇതിന്റെ പിന്നിലെ ഐതിഹ്യം, കംസവധത്തിന് ശേഷം അതിയായ വിശപ്പും, ക്രോധവുമായി വന്ന കൃഷ്ണന് അമ്മ യശോധ ഉഷപായസം നൽകിയാണ് വിശപ്പ് ശമിപ്പിച്ചത്.
തിരുവാർപ്പ് ക്ഷേത്രത്തെപ്പറ്റി ധാരാളം ഐതിഹ്യങ്ങൾ നിലവിലുണ്ട്.
ക്ഷേത്രത്തിന് മഹാഭാരത കഥയുമായി അടുത്ത ബന്ധമുണ്ട്.
പാണ്ഡവർ വനവാസത്തിന് പോയ സമയത്ത് ഭഗവാൻ കൃഷ്ണൻ അവർക്ക് ആരാധിക്കാൻ മഹാവിഷ്ണുവിന്റെ ചതുർബാഹുവായ വിഗ്രഹം നൽകി.
ഇവർ ഇത് നിത്യവും പൂജിച്ചിരുന്നു.
വനവാസം അവസാനിപ്പിച്ച് പാണ്ഡവർ മടങ്ങിയപ്പോൾ പാണ്ഡവർ വനവാസ ശേഷം കൃഷ്ണൻ പൂജിക്കാൻ കൊടുത്തിരുന്ന വിഗ്രഹം, ദ്രൗപതിക്ക് കൃഷ്ണൻ നൽകിയ അക്ഷയപാത്രത്തിൽ വെച്ച് കടലിൽ ഒഴുക്കിയെന്നും മുക്കുവൻമാർ മീൻ പിടിക്കുന്നതിനിടയിൽ വലയിൽ കുടുങ്ങിയ വിഗ്രഹത്തെ അവർ നാട്ടിൽകൊണ്ടുപോവുകയും അവിടെ പ്രതിഷ്ഠിക്കുകയും ചെയ്യുന്നു.
പിന്നീട് അനർഥങ്ങൾ ഉണ്ടായതിനാൽ അവർ അത് തിരിച്ച് കടലിൽ നിക്ഷേപിക്കുകയും ചെയ്തു.
വർഷങ്ങൾക്ക് ശേഷം വില്വമംഗലം സ്വാമി വളളത്തിൽ സഞ്ചരിക്കുമ്പോൾ വളളം എന്തിലോ തടഞ്ഞ് നിന്നു.
എത്ര ശ്രമിച്ചിട്ടും മുന്നോട്ട് പോകുന്നില്ല.
സ്വാമി വളളക്കാരനോട് ഇറങ്ങി നോക്കാൻ ആവശ്യപ്പെട്ടു.
അവിടെനിന്നും മഹാവിഷ്ണു വിഗ്രഹം ലഭിക്കുന്നു.
വിഗ്രഹവുമായി യാത്ര തുടരുന്നു.
യാത്രക്കിടയിൽ ക്ഷീണം അനുഭവപ്പെട്ട സ്വാമി വളളം കരയ്‌ക്ക് അടുപ്പിക്കാൻ ആവശ്യപ്പെട്ടു.
ശേഷം അടുത്തുണ്ടിയിരുന്ന മരത്തിന്റെ ചുവട്ടിൽ വിശ്രമിക്കാനായി ഇരുന്നു.
വിഗ്രഹം അടുത്ത കണ്ട വാർപ്പിൽ വെച്ചു.
ഉറക്കം ഉണർന്ന സ്വാമി വിഗ്രഹം എടുക്കാൻ ശ്രമിച്ചിട്ട് സാധിക്കുന്നില്ല.
ഇത് അറിഞ്ഞ ആളുകൾ തടിച്ചു കൂടി.
ഈ സ്ഥലം കുന്നംകരി മേനോൻ എന്ന വ്യക്തിയുടെതായിരുന്നു.
അദ്ദേഹം വില്വമംഗലം സ്വാമിയോട് അഭ്യർത്ഥിച്ചു, ഇവിടെ ക്ഷേത്രം പണിത് വിഗ്രഹം പ്രതിഷ്ഠിക്കണമെന്ന്.
അങ്ങനെ വാർപ്പിൽ ഉളള ഭഗവാന്റെ പ്രതിഷ്ഠ ഉളളതിനാൽ ഈ സ്ഥലം തിരുവാർപ്പ് എന്ന് അറിയപ്പെട്ടു.
ക്ഷേത്രം സൂര്യ ഗ്രഹണത്തിന്  അടച്ചിടാറില്ല.
ഒരിക്കൽ സൂര്യഗ്രഹണത്തിന് അടച്ചതിന് ശേഷം വാതിൽ തുറന്നപ്പോൾ കൃഷ്ണന്റെ അരഞ്ഞാണം താഴെകിടക്കുകയായിരുന്നു.
ഈ സമയം അതുവഴിവന്ന വില്വമംഗലം സ്വാമി പറഞ്ഞു കൃഷ്ണന് അതിയായി വിശന്നിരിക്കുകയാണെന്ന്.
തിരുവാർപ്പ് ക്ഷേത്രത്തിൽ മാത്രം കാണുന്ന പ്രത്യേകതയാണ് പൂജാരിയുടെ കൈയിൽ ഗോപുരവാതിലിന്റെ താക്കോലിനൊപ്പം കോടാലിയും.
ഈ കോടാലി എപ്പോഴും ഗോപുര വാതിലിൽ കാണും.
ഏതെങ്കിലും സാഹചര്യത്തിൽ താക്കോൽ കൊണ്ട് വതിൽ തുറക്കാൻ സാധിച്ചില്ലെങ്കിൽ കോടാലികൊണ്ട് വെട്ടിപ്പൊളിച്ച് ഭഗവാന് നിവേദ്യം നൽകണം എന്നാണ് പറയപ്പെടുന്നത്.
അഞ്ച് തവണത്തെ പൂജയുള്ള മഹാക്ഷേത്രമാണ്.
എന്നാൽ അത്താഴപ്പൂജ ദീപാരാധനക്ക് മുമ്പാണ്.
ഇവിടുത്തെ വിഗ്രഹം ചേർത്തലയിൽ നിന്ന് ലഭിച്ചു എന്ന് വിശ്വസിക്കുന്നതിനാൽ ക്ഷേത്രപൂജാരി അത്താഴപൂജ സമയത്ത് ചേർത്തലയിൽ നിന്ന് എത്തിയ ആർക്കെങ്കിലും വിശക്കുന്നുണ്ടോ എന്ന് ചോദിക്കാറുണ്ട്.
ചേർത്തലയിൽ നിന്ന് എത്തിയ ആരും തന്നെ വിശന്ന് പോകാൻ പാടില്ല എന്നാണ് പറയപ്പെടുന്നത്.
ഇതൊടൊപ്പം ക്ഷേത്രത്തിൽ പ്രത്യേക രീതിയിലുളള ഒരു ചെണ്ടയും ഉണ്ട്.
ഇത് കൃഷ്ണൻ കംസനെ വധിച്ചത് ചെണ്ടകൊട്ടി അറിയിച്ചതിന്റെ അടയാളമായി ആണ്.
ഇന്ത്യയിൽ ഏറ്റവും ആദ്യം നടതുറക്കുന്ന ക്ഷേത്രമാണ് തിരുവാർപ്പ് ക്ഷേത്രം.
വെളുപ്പിന് രണ്ടുമണിക്കോ, അതിനോടടുത്ത സമയത്തോ ആണ് ക്ഷേത്രനട തുറക്കുക.
ഉദയാല്പരം എന്ന കണക്കടിസ്ഥാനത്തിലാണ് നട തുറക്കുന്നത്.
ഇവിടുത്തെ ഉഷഃപായസം വളരെ പ്രധാനമാണ്.
ധാരാളം ശർക്കരയിട്ടുണ്ടാക്കുന്ന ഒരുതരം നെയ്പായസമാണ് ഉഷഃപായസം.
ഇത് പേര് സൂചിപ്പിയ്ക്കും പോലെ ഉഷഃപൂജയ്ക്കാണ് നേദിയ്ക്കുന്നത്.
പുലർച്ചെ മൂന്നുമണിയോടെയാണ് ഇത്.
അഞ്ചുനാഴി അരി, അമ്പതുപലം ശർക്കര, ഏഴുതുടം നെയ്യ്, അഞ്ച് കദളിപ്പഴം, അഞ്ച് കൊട്ടത്തേങ്ങ എന്നിവയാണ് ഉഷഃപായസത്തിലെ ചേരുവകൾ.
മറ്റുള്ള ദേവീദേവന്മാർക്കും മുമ്പ് ഉഷഃപായസം കഴിയ്ക്കുന്ന തിരുവാർപ്പിലപ്പൻ, ഉച്ചയ്ക്ക് അമ്പലപ്പുഴ ശ്രീകൃഷ്ണസ്വാമി ക്ഷേത്രത്തിൽ പോയി അവിടത്തെ പ്രസിദ്ധമായ പാൽപ്പായസം കഴിയ്ക്കുമെന്ന് വിശ്വസിയ്ക്കപ്പെടുന്നു.
അതേപോലെ രാത്രി തിരുവനന്തപുരത്തെ പത്മനാഭസ്വാമിക്ഷേത്രത്തിൽ പോയി ഉപ്പുമാങ്ങ കഴിയ്ക്കുമെന്നും പറയാറുണ്ട്.
തന്മൂലം ഇവിടെ ഉച്ചപ്പൂജയും അത്താഴപ്പൂജയുമെല്ലാം നേരത്തെയാണ്.
അത്താഴപ്പൂജ കഴിഞ്ഞാണ് ഇവിടെ ദീപാരാധന നടത്തുക.
ഇത് ഇവിടെയും അടുത്തുള്ള കുമാരനല്ലൂർ ദേവീക്ഷേത്രത്തിലും മാത്രമുള്ള പ്രത്യേകതയാണ്.
ഗ്രഹണസമയത്തു ക്ഷേത്രങ്ങളിൽ എല്ലാം നട  അടച്ചിടും.
എന്നാൽ  തിരുവാർപ്പ് ക്ഷേത്രത്തിലെ പൂജകൾക്ക് ഗ്രഹണം തടസ്സമാകില്ല.
ഗ്രഹണസമയത്ത് ഇവിടെ വിശേഷാൽ പൂജകളുണ്ടാകാറുണ്ട്.
അതേ സമയം പുറത്തെ ഗോപുരവാതിലുകൾ ഗ്രഹണസമയത്തു തുറക്കില്ല.
വിശേഷ ദിവസങ്ങൾ ഉത്സവം
കോട്ടയംകാർക്കും ആലപ്പുഴക്കാർക്കും ഇടയിൽ ഏറെ പ്രസിദ്ധമായ ഉത്സവമാണ് തിരുവാർപ്പ് ക്ഷേത്രം ഉത്സവം.
മേടമാസത്തിലെ ആദ്യത്തെ പത്ത് ദിവസങ്ങളിലാണ് ക്ഷേത്രോത്സവം.
(ഏപ്രിൽ).
പത്തു ദിവസം നീണ്ടു നിൽക്കുന്ന ഉത്സവം അഞ്ചാം പുറപ്പാട്, മാതൃക്കയിൽ ദർശനം, പള്ളിവേട്ട, ആനയോട്ടം, പുറത്തേക്കുള്ള എഴുന്നള്ളിപ്പ് തുടങ്ങിയ കാര്യങ്ങൾ അടങ്ങിയതാണ്.
ഉത്സവത്തിന്റെ പത്തു ദിവസവും നീണ്ടുനിൽക്കുന്ന വിളപ്പെടുപ്പാണ് മറ്റ‌ൊരു പ്രധാന ച‌ടങ്ങ്.
ഉത്സവത്തിലെ ഏറ്റവും പ്രധാനപ്പെട്ട ദിവസം അഞ്ചാം പുറപ്പാടാണ്.
അന്നേദിവസം ക്ഷേത്രത്തിൽ നടക്കുന്ന ആനയോട്ടം അതിഗംഭീരമാണ്.
അഷ്ടമി രോഹിണി
മേട മാസത്തിലെ വിഷു ഇവിടെ വിശേഷമാണ്.
ദീപാവലി
ശ്രീകൃഷ്ണൻ നരകാസുരനെ വധിച്ചതും, പാലാഴിയിൽ നിന്ന് ലക്ഷ്മിദേവി അവതരിച്ച ദിവസവുമായ ദീപാവലി ഇവിടെ വിശേഷമായി ആഘോഷിക്കപ്പെടുന്നു.
അക്ഷയ തൃതീയ
ഇവിടെ അക്ഷയ തൃതീയ ദിവസം ദർശനം നടത്തുന്നത് ഐശ്വര്യകരമാണ് എന്നാണ് വിശ്വാസം.
സ്വർഗ്ഗവാതിൽ ഏകാദശി
വൈകുണ്ഠ ഏകാദശി അഥവാ സ്വർഗ്ഗവാതിൽ ഏകാദശി ദിവസം ഇവിടെ ദർശനം അതിവിശേഷമാണ്.
വ്രതമെടുത്ത ഭക്തർ ക്ഷേത്രത്തിലെ മുൻ വാതിൽ സ്വർഗ്ഗകവാടമായി സങ്കൽപ്പിച്ചു അതിലൂടെ അകത്തു കടന്നു ഭഗവാനെ തൊഴുത ശേഷം മറ്റൊരു വാതിലിലൂടെ പുറത്തേക്ക് കടക്കുക എന്നതാണ് അന്നേ ദിവസത്തെ പ്രധാന ചടങ്ങ്.
ഇതിലൂടെ ദുരിതമുക്തി, സ്വർഗ്ഗപ്രാപ്തി അല്ലെങ്കിൽ വൈകുണ്ഠത്തിൽ മോക്ഷം ലഭിക്കുന്നു എന്നാണ് വിശ്വാസം.
കൂടാതെ വൈഷ്ണവ പ്രധാനമായ എല്ലാ ഏകാദശികളും ഈ ക്ഷേത്രത്തിൽ വിശേഷം തന്നെ.
മറ്റു പ്രധാന ദിവസങ്ങൾ
ബുധൻ, വ്യാഴം ദിവസങ്ങൾ.
ഗണപതി , മഹാദേവൻ ( ശിവൻ ), ഭഗവതി ( ദുർഗ്ഗ ), സുബ്രഹ്മണ്യൻ , ധർമ്മ ശാസ്താവ്, നരസിംഹം .
ഉത്സവക്കാഴ്ച്ചകൾ ദർശന സമയം
* അതിരാവിലെ 2 AM മണിക്ക് നടതുറന്ന് ഉച്ചയ്ക്ക് 1 PM വരെ.
* വൈകുന്നേരം 5 PM മുതൽ രാത്രി 7.45 വരെ.
രാത്രി 8 PM മണിയ്ക്ക് നട അടയ്ക്കുന്നു.
എത്തിച്ചേരാനുള്ള വഴി റോഡ് മാർഗ്ഗം: കോട്ടയം പട്ടണത്തിൽ നിന്ന് തിരുവാർപ്പിലേക്ക് എപ്പോഴും ബസ്സും ടാക്സിയും ലഭിക്കും.
കോട്ടയം ടൗണിൽ നിന്നും ഏതാണ്ട് എഴു കിലോമീറ്റർ  അകലെ കുമരകം റൂട്ടിൽ തിരുവാർപ്പ് എന്ന സ്ഥലത്താണ് ക്ഷേത്രം സ്ഥിതി ചെയ്യുന്നത്.
കോട്ടയത്ത് നാഗമ്പടത്തു നിന്നും തിരുനക്കരയിൽ നിന്നും ഇവിടേക്ക് ബസുകൾ ലഭിക്കും.
കുമരകം റൂട്ടിൽ വരുന്നവർക്ക് ഇല്ലിക്കൽ വഴി തിരുവാർപ്പിലെത്താം.
ബോട്ടിൽ വരുന്നവർക്ക് കുമരകത്തിറങ്ങി അവിടുന്ന് ബസിൽ വരാം.
Reference : മലയാളം  നേറ്റീവ് പ്ലാനറ്റ് റെയിൽ‌ മാർഗ്ഗം: കോട്ടയം റെയിൽ‌വേ സ്റ്റേഷൻ 8 കിലോമീറ്റർ അകലെയാണ്.
ജല മാർഗ്ഗം: ആലപ്പുഴയിലെ മുഹമ്മയിൽ നിന്നും കുമരകം ജട്ടിയിലേക്ക് യാത്രാ ബോട്ട് ലഭിക്കും.
വേമ്പനാട്ട് കായലിലൂടെയുള്ള ഈ യാത്ര മനോഹരമാണ്.
കുമരകത്ത് നിന്നും ഇല്ലിക്കൽ ബസ്സ് വന്നിറങ്ങുക.
അവിടുന്ന് തിരുവാർപ്പിലേക്ക് എപ്പോളും ബസ്സ് ഉണ്ടാവും.
വിമാന മാർഗ്ഗം: നെടുമ്പാശ്ശേരി അന്താരാഷ്ട്ര വിമാനത്താവളം ആണ് ഏറ്റവും അടുത്ത വിമാനത്താവളം.
അവലംബം പുറത്തേക്കുള്ള കണ്ണികൾ Thiruvarppu Sree Krishna Temple തിരുവാർപ്പ് ശ്രീകൃഷ്ണസ്വാമി ക്ഷേത്രം Sreekrishna Swamy Temple Documentary
തിരുവാർപ്പ് സത്യഗ്രഹം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തിരുവാർപ്പ് ക്ഷേത്രത്തിന് ചുറ്റുമുള്ള നടപ്പ് വഴിയിലൂടെ അവർണർക്ക് സഞ്ചാര സ്വാതന്ത്ര്യം നിഷേധിച്ചതിനെതിരെ നടന്ന പ്രക്ഷോഭമാണ്  തിരുവാർപ്പ് സത്യഗ്രഹം.
അവർക്ക് അയിത്തമുള്ളിടത്ത് നമുക്ക് ഇരിക്കാനാകില്ല, നാം അവരിലേക്ക് പോകും, അല്ലെങ്കിൽ അവരെ ക്ഷണിക്കണം
– തിരുവാർപ്പ് ക്ഷേത്രത്തിന് മുന്നിലൂടെയുള്ള  സഞ്ചാരസ്വാതന്ത്യ്ര പ്രക്ഷോഭത്തിന് ഉണർവുപകർന്ന ശ്രീനാരായണഗുരുവിന്റെ സന്ദർശനമായിരുന്നു ഈ സന്ദർഭം.
നവോത്ഥാനത്തിന്റെ കാറ്റും വെളിച്ചവും തിരുവാർപ്പിൽ അലയടിച്ചുയരാൻ 1920ൽ ഗുരുവിന്റെ സന്ദർശനം വഴിതെളിച്ചതാണ് പിന്നീടുള്ള ചരിത്രം.
1927 ആയപ്പോഴേക്കും  സഞ്ചാര സ്വാതന്ത്യ്ര പ്രക്ഷോഭം ശക്തിയാർജിച്ചു.
ജാതിക്കതീതമായി ഉയർന്ന സമരൈക്യം ഗാന്ധിജിയുടെ ഇടപെടലിലൂടെ ദേശീയശ്രദ്ധ നേടി.
ഈഴവ കുടുംബമായ ഇടനാട്ടുതറ വീട്ടിലാണ് ഗുരുവിന് വിശ്രമം ഒരുക്കിയത്.
പൂമുഖത്തിരിക്കുമ്പോൾ വേലിക്കുപുറത്ത് കുറെ കറുത്ത മനുഷ്യർ.
അവർ എന്താണ് ഇങ്ങോട്ട് വരാത്തതെന്ന് ഗുരു ചോദിച്ചു. 'അവർ പുലയരാണ്, നമുക്ക് അവരുമായി തീണ്ടലുണ്ടെ'ന്ന് ഈഴവപ്രമാണിമാർ ഉണർത്തിച്ചു.
അവരെ ക്ഷണിച്ചില്ലെങ്കിൽ നാം അവരിലേക്ക് പോകുമെന്ന് ഗുരു ശാഠ്യം പിടിച്ചതോടെ പ്രമാണിമാർ വഴങ്ങി.
ഈഴവരും പുലയരുമായി ഉണ്ടായിരുന്ന തൊട്ടുകൂടായ്മക്ക് ഇതോടെ അവസാനമായി.
ഒറ്റമുലച്ചി, മാടൻ, മറുത തുടങ്ങിയ വിഗ്രഹാരാധനയും അവസാനിപ്പിച്ചായിരുന്നു ഗുരുവിന്റെ മടക്കം.
ആമ്പലാറ്റിൽ തറവാട്ടിൽ ആൽത്തറയിലെ പൂജയ്ക്കുവേണ്ടിയായിരുന്നു ഇത്തരം വിഗ്രഹങ്ങൾ.
മദ്യവും മൃഗബലിയുമായിരുന്നു നിവേദ്യം.
നമ്മൾ ഉപയോഗിക്കരുതാത്ത മദ്യം എങ്ങനെ ദൈവം ഉപയോഗിക്കും– ഗുരുവിന്റെ ചോദ്യം കുറിക്കുകൊണ്ടു.
അതോടെ വിഗ്രഹങ്ങൾ പുഴയിലൊഴുക്കി.
കെ അനിൽകുമാർ രചിച്ച 'തിരുവാർപ്പ്  സഞ്ചാരസ്വാതന്ത്യ്ര പ്രക്ഷോഭം, നവോത്ഥാനത്തിന് ഒരേട്' എന്ന പുസ്തകം ഇക്കാര്യം അടിവരയിടുന്നു.
പുരോഗമന ആശയങ്ങളുടെ പ്രചാരകർ ചേർന്ന് രൂപംകൊടുത്ത 'ശ്രീവിജ്ഞാനോദയം' എന്ന സംഘടന സഞ്ചാരസ്വാതന്ത്യ്ര പ്രശ്നം ആദ്യമുയർത്തി.
ഗുരുവിന്റെ ശിഷ്യനായ സ്വാമി സത്യവ്രതന്റെ അധ്യക്ഷതയിലായിരുന്നു യോഗം.
തിരുവാർപ്പ് ക്ഷേത്രപരിസരത്ത് അക്കാലത്ത് ബ്രാഹ്മണരും നായന്മാരും ഉൾപ്പെടെ സവർണരായിരുന്നു താമസം.
ക്ഷേത്രത്തിന് ചുറ്റുമുള്ള നടപ്പുവഴികളിലൂടെ പിന്നോക്കവിഭാഗങ്ങൾക്ക് സഞ്ചാരസ്വാതന്ത്യ്രം നിഷേധിച്ചു.
ക്ഷേത്രത്തിനും സ്വാമിയാർമഠത്തിനും കിഴക്കുഭാഗത്തുകൂടി ഒഴുകുന്ന മീനച്ചിലാറ്റിലൂടെ വള്ളത്തിൽപോകാനും പുലയർക്ക് വിലക്കായിരുന്നു.
കോട്ടയത്തേക്കുള്ള പൊതുറോഡിൽ എത്താൻ അയിത്തജാതിക്കാർ കിലോമീറ്ററുകൾ സഞ്ചരിക്കേണ്ടിവന്നു.
ക്രിസ്ത്യാനികൾക്കും മുസ്ളീങ്ങൾക്കും ഹിന്ദുമതം മാറിയ അവർണർക്കും ക്ഷേത്രവഴിയിൽ പ്രവേശനം കൊടുത്തു.
ക്ഷേത്രത്തിന് പടിഞ്ഞാറെ നടയ്ക്ക് സമീപം അവർണരെ തടയാൻ അവിടെ പൊലീസ് സ്റ്റേഷൻ നിർമിച്ചു.
സഞ്ചാരസ്വാതന്ത്യ്ര പ്രക്ഷോഭത്തിന്റെ സ്മാരകമായ ഈ കെട്ടിടം ഇടിഞ്ഞുപൊളിഞ്ഞെങ്കിലും ഇന്നുമുണ്ട്.
ടി കെ മാധവനായിരുന്നു തിരുവാർപ്പ് സമരത്തിന്റെ നേതൃത്വം.
പുരോഗമനചിന്താഗതിക്കാരായ സവർണരും സമരത്തെ പിന്തുണച്ചു.
പ്രക്ഷോഭം നേരിടാൻ ക്ഷേത്രവഴിക്കു ചുറ്റും പുതിയ മതിൽ ഉയർന്നു. 'അവർണർക്കും അഹിന്ദുക്കൾക്കും പ്രവേശനമില്ല' എന്ന ബോർഡും സ്ഥാപിച്ചു.
ഇതിനെതിരെ മുസ്ളീം, ക്രിസ്ത്യാനികളും രംഗത്തുവന്നു.
സമരം ക്ഷേത്രനടയിലേക്കും വ്യാപിച്ചു.
1927 ഒക്ടോബർ ആറിന് സത്യഗ്രഹം തുടങ്ങി.
ഇതിനിടെ മാധവനും സംഘവും ആക്രമിക്കപ്പെട്ടു.
സംഭവങ്ങളാകെ ഗാന്ധിജിയും അറിഞ്ഞു.
അദ്ദേഹം തിരുവാർപ്പ് സന്ദർശിക്കുമെന്ന വാർത്തപരന്നു.
ഒക്ടോബർ 12ന് ആലപ്പുഴയിലെത്തിയ ഗാന്ധിജി പ്രസംഗത്തിൽ സഞ്ചാരസ്വാതന്ത്യ്ര പ്രക്ഷോഭം പരാമർശിച്ചു.
1936ൽ തിരുവിതാംകൂറിൽ ക്ഷേത്രപ്രവേശന വിളംബരം ഉണ്ടായി.
1937 ജനുവരി 19ന് ഗാന്ധിജി തിരുവാർപ്പ് സന്ദർശിച്ചതും ചരിത്രം.
തിരുവാറ്റാ മഹാദേവക്ഷേത്രം
പത്തനംതിട്ട ജില്ലയിലെ തിരുവല്ലയിൽ സ്ഥിതിചെയ്യുന്ന പുരാതന ക്ഷേത്രമാണ് തിരുവാറ്റ മഹാദേവക്ഷേത്രം.
മഹോദയപുരം ആസ്ഥാനമാക്കി ഭരിച്ചു നാടുവാണിരുന്ന ചേരവംശ കുലശേഖര പെരുമാൾക്കന്മാരുടെ കാലത്താണ് ക്ഷേത്ര നിർമ്മാണം നടത്തിയത് എന്നനുമാനിക്കുന്നു.
കേരളക്കരയിൽ നിന്നും കണ്ടെടുത്തിട്ടുള്ള ഏറ്റവും പഴയ ശാസനമായ വാഴപ്പള്ളി ശാസനത്തിൽ ഈ ശിവക്ഷേത്രത്തെക്കുറിച്ച് പ്രതിപാദിക്കുന്നുണ്ട്.
ചേര രാജാക്കന്മാരുടെ കാലത്തു മുതൽക്കേ തിരുവാറ്റാ ക്ഷേത്രവും വാഴപ്പള്ളി ക്ഷേത്രവുമായി അഭേദ്യമായി ബന്ധപ്പെട്ടു കിടക്കുന്നുണ്ട്.
ഈ ക്ഷേത്ര ഊരാണ്മക്കാരും പത്തില്ലത്തിൽ പോറ്റിമാരും തമ്മിൽ നേരിട്ടോ അല്ലാതെയൊ ബന്ധമുണ്ടാവാം.
നാലമ്പലം ഐതിഹ്യം
ചേര രാജാക്കന്മാരുടെ കാലത്ത് നിർമ്മിക്കപ്പെട്ട ശിവക്ഷേത്രങ്ങളിൽ ഒന്നാണ് തിരുവാറ്റാ മഹാദേവക്ഷേത്രം.
മുഞ്ചിറ സ്വാമിയാർ തന്റെ തീർത്ഥാടവസാനകാലത്ത് ഇവിടെ വരികയും അദ്ദേഹത്തിന്റെ തപശ്ശക്തിയിൽ പരമശിവൻ സ്വപ്നം ദർശനം നൽകി അനുഗ്രഹിക്കുകയും അവിടെ സ്വയംഭൂവായി ലിംഗപ്രതിക്ഷ്ഠ ഉണ്ടാവുകയും ചെയ്തുവത്രേ.
തന്റെ ജീവിതവസാനം വരെ മുഞ്ചിറസ്വാമിയാർ അവിടെ ശിവപുജ ചെയ്തുവത്രേ.
തിരുവല്ല എർത്തമശ്ശേരി മനക്ക് ഊരാണ്മയുണ്ടായിരുന്ന ക്ഷേത്രമായിരുന്നു ഇത്.
ഏകദേശം നൂറ് വർഷങ്ങൾക്ക് മുൻപ് ക്ഷേത്ര ഊരാണ്മാവകാശം അരയാൾക്കിഴ് മഠത്തിനു വെച്ചൊഴിയുകയും കൂട്ടത്തിൽ ക്ഷേത്ര തന്ത്രവും ക്ഷേത്ര നിത്യശാന്തിയും അവർക്കു വന്നുചേരുകയും ഉണ്ടായി.
തന്മൂലം നിത്യേന തന്ത്രി കുടുംബം തന്നെ ശാന്തി കഴിക്കുന്ന ക്ഷേത്രങ്ങളിൽ ഒന്നാണിത്.
അതിനു മുൻപ് കുഴിക്കാട്ട് മനയ്കായിരുന്നു ക്ഷേത്ര തന്ത്രം.
പ്രശസ്തമായ വാഴപ്പള്ളി ശാസനം (കേരളത്തിൽ നിന്നും കിട്ടിയിട്ടുള്ളതിൽ എറ്റവും പഴയത് ) ഈ ക്ഷേത്ര പൂജാ വിധികളെക്കുറിച്ചു പ്രതിപാദിക്കുന്നു.
വാഴപ്പള്ളി ക്ഷേത്രാങ്കണത്തിൽ വെച്ചാണ് ഈ ശാസനം എഴുതപ്പെട്ടിട്ടുള്ളത്.
വാഴപ്പള്ളി ശാസനം എ. ഡി. 830 കളിലാണ് എഴുതപ്പെട്ടിരിക്കുന്നത്.
തിരുവാറ്റാ ക്ഷേത്രത്തിലെ പൂജാവിധികളേയും അതു തെറ്റിച്ചാലുള്ള ശിക്ഷകളേയും കുറിച്ചാണ് ശാസനം പ്രതിപാധിക്കുന്നത്.
ക്ഷേത്ര നിർമ്മാണം ശ്രീകോവിൽ
കേരളത്തിലെ ആദ്യകാല ക്ഷേത്രങ്ങളിൽ ഒന്നാണീക്ഷേത്രം.
വളരെ നൂറ്റാണ്ടുകൾ പഴക്കമേറിയ ശിവക്ഷേത്രമാണിത്.
മഹോദയപുരം രാജാക്കന്മാരുടെ കാലത്താണ് ക്ഷേത്രം പണിതീർത്തത് എന്നു വിശ്വസിക്കുന്നു.
മണിമലയാറിന്റെ തീരത്ത് അല്പം മാറി ക്ഷേത്രം സ്ഥിതിചെയ്യുന്നു.
ചതുര ശ്രീകോവിലിനുള്ളിലായി സ്വയംഭൂ ശിവലിംഗമാണ് പ്രതിഷ്ഠ.
ശ്രീകോവിലിനോട് ചേർന്നു തന്നെ തെക്കു കിഴക്കേ മൂലയിൽ ഗണപതിയെ പ്രതിഷ്ഠിച്ചിരിക്കുന്നു.
ശ്രീകോവിലിനുള്ളിൽ അല്പം താഴ്ചയിലായാണ് സ്വയംഭൂവായ ശിവലിംഗം പ്രതിഷ്ഠിച്ചിരിക്കുന്നത്.
ക്ഷേത്രേശന്റെ പ്രതിഷ്ഠ താഴെയായതിനാൽ വലിയബലിക്കല്ലും നിർമ്മാല്യധാരിയുടേയും സപ്തമാതൃ പ്രതിഷ്ഠകളും താഴ്ന്നുതന്നെയാണ് പ്രതിഷ്ഠിച്ചിരിക്കുന്നത്.
ചതുര ശ്രീകോവിൽ ചുവരുകൾ കരിങ്കല്ലിനാൽ നിർമ്മിച്ചിരിക്കുന്നു, മുകളിൽ പ്ലാവിൻ തടിയാൽ മറച്ച് ചെമ്പു മേഞ്ഞിട്ടുണ്ട്.
നാലമ്പലം തിരുവാറ്റാ ക്ഷേത്രം; നമസ്കാരമണ്ഡപവും, ശ്രീകോവിലും
വെട്ടുകല്ലിൽ പണിതുയർത്തിയ നാലമ്പല ചുമരുകൾ കുമ്മായം ഉപയോഗിച്ച് മിനുസപ്പെടുത്തിയിട്ടുണ്ട്.
നാലമ്പലത്തിനുള്ളിൽ രണ്ടു ശ്രീകോവിലുകൾ ഉണ്ട്.
പ്രധാന ശ്രീകോവിലിൽ സ്വയംഭൂ ശിവലിംഗവും അതിനു തെക്കുവശത്തായുള്ള വളരെ പൊക്കമേറിയ ചതുര ശ്രീകോവിലിൽ ഒന്നരടിയോളം പൊക്കമുള്ള ശിവലിംഗവും പ്രതിഷ്ഠിച്ചിരിക്കുന്നു.
വർഷക്കാലത്ത് പ്രധാന ശ്രീകോവിൽ മഴവെള്ളം കേറി മുങ്ങുകയും തിരുവാറ്റാ തേവർക്ക് അന്ന് ആറാട്ടഭിഷേകം നടക്കുകയും ചെയ്യുന്നു.
വെള്ളംകേറി പ്രധാന ശിവലിംഗം മുങ്ങുമ്പോൾ നിത്യപൂജ ചെയ്യുന്നത് തെക്കു വശത്തുള്ള ഈ ശ്രീകോവിലിൽ വെച്ചണ്.
മറ്റു ദിവസങ്ങളിലും ഇവിടെ പൂജ ഉണ്ടെങ്കിലും പടിത്തരമായി ഒന്നും ഇവിടെ പതിവിൽ കൊള്ളിച്ചിട്ടില്ല.
തെക്കുവശത്തെ ഈ പ്രതിഷ്ഠ തെക്കും തേവർ എന്നറിയപ്പെടുന്നു.
കിഴക്കുവശത്ത് ശ്രീകോവിലിനോട് ചേർന്ന് ചതുരാകൃതിയിൽ പണിതിർത്ത നമസ്കാര മണ്ഡപം മനോഹരമാണ്.
ശ്രീകോവിലും, മണ്ഡപവും ചെമ്പു മേഞ്ഞിട്ടുണ്ട്.
തെക്കുംതേവരുടെ ശ്രീകോവിൽ വളരെ പൊക്കത്തിലാണ് നിർമ്മിച്ചിരിക്കുന്നത്.
മണിമലയാറിൽ വെള്ളം പൊങ്ങി പ്രധാന ശ്രീകോവിൽ മുങ്ങിയാലും ഇവിടെ വെള്ളം കേറാത്ത അത്ര പൊക്കത്തിലാണ് ഈ ശ്രീകോവിൽ പണിതീർത്തിയിരിക്കുന്നത്.
നാലമ്പലവും അതിനോട് ചേർന്നുള്ള ബലിക്കൽപ്പുരയും കേരളതനിമ വിളിച്ചോതതക്കവണ്ണമാണ് നിർമ്മിച്ചിരിക്കുന്നത്.
അതുപോലെതന്നെ നാലമ്പലത്തിന്റെ ഭിത്തിയിൽ കൽചിരാതുകൾ പിടിപ്പിച്ചിരിക്കുന്നു.
ക്ഷേത്രേശന്റെ പ്രതിഷ്ഠ വളരെ താഴ്ന്നതായതിനാൽ വലിയ ബലിക്കല്ലും വളരെ താഴ്തിയാണ് പ്രതിഷ്ഠിച്ചിരിക്കുന്നത്.
പൂജാവിധികളും, വിശേഷങ്ങളും നിത്യ പൂജകൾ
രാവിലെ 4:30നു ക്ഷേത്രം തുറക്കുകയും തുടർന്ന് ശംഖാഭിഷേകത്തിനും ഉഷഃപൂജക്കും ശേഷം 8:30-ഓട്കൂടി നട അടക്കുകയും ചെയ്യുന്നു.
ഉച്ച കഴിഞ്ഞ് വൈകിട്ട് നടതുറന്നുകഴിയുമ്പോൾ ദീപാരാധന മാത്രമേ പതിവുള്ളു.
പണ്ട് തൃകാലപൂജ പതിവുണ്ടായിരുന്ന മഹാക്ഷേത്രമായിരുന്നു ഇത്.
ശംഖാഭിഷേകം ഉഷഃപൂജ ദീപാരധന ശിവരാത്രി
അന്നേ ദിനം ക്ഷേത്രത്തിൽ രാത്രിയിൽ പന്ത്രണ്ടു മണിവരെ നട അടയ്ക്കാറില്ല, രാത്രിയിലെ യാമ പൂജയും കലശാഭിഷേകവും കണ്ടു തൊഴാൻ ധാരാളം ഭക്തർ ക്ഷേത്രത്തിൽ ‍തങ്ങാറുണ്ട്.
ആറാട്ട് പൂജ തിരുവാറ്റായിലെ തെക്കും തേവരുടെ നട-ഇവിടെയാണ് തേവർ ആറാടുന്ന ദിവസങ്ങളിൽ നിത്യപൂജ
തിരുവാറ്റാ തേവർക്ക് ആറാട്ട് വർഷകാലത്താണ്.
കൊടിമരവും, കൊടിയേറ്റ് ഉത്സവവും ഇവിടെ പതിവില്ലാത്തതിനാൽ വാർഷിക ഉത്സവങ്ങളോ, ഇറക്കി എഴുന്നള്ളിപ്പുകളൊ ഇവിടെ നടത്താറില്ല.
പക്ഷേ തേവർ മിക്കവാറും വർഷങ്ങളിൽ ആറാട്ട് നടത്താറുണ്ട് എന്നുള്ളതാണ് ഇവിടുത്തെ പ്രത്യേകത.
പുറത്തെഴുന്നള്ളാതെ തന്നെ ശ്രീകോവിലിനുള്ളിൽ തന്നെ തേവർ ആറാടുന്നു.
പെരുമഴക്കാലത്ത് മണിമലയാറ് കരകവിഞ്ഞു ഒഴുകി ക്ഷേത്രത്തിൽ വെള്ളം നിറയുകയും, അന്നേദിവസം തേവർ ശ്രീകോവിലിനുള്ളിൽ തന്നെ ഇരുന്ന് ആറാടുകയും ചെയ്യുന്നു.
അന്ന് ആറാട്ട് നടക്കുന്നതിനൊപ്പം തേവരെ നാലമ്പലത്തിനുള്ളിൽതന്നെയുള്ള തെക്കുംതേവരുടെ ശ്രീകോവിലിലേക്ക് ആവാഹിക്കുകയും അവിടുത്തെ ശിവലിംഗത്തിൽ മഴക്കാലം മാറി വെള്ളമിറങ്ങി ക്കഴിയുന്നതുവരെ നിത്യപൂജാധികൾ തുടരുകയും ചെയ്യുന്നു.
മുൻപ് വെള്ളപ്പൊക്ക ദിവസങ്ങളിൽ നിത്യശാന്തി വന്നിരുന്നത് കൊച്ചുവള്ളത്തുലായിരുന്നുവത്രേ.
കൊച്ചു വള്ളം നാലമ്പലത്തിനറ്റുത്തു വരത്തക്ക വിധമാണ് ക്ഷേത്ര നിർമ്മാണം നടത്തിയിരിക്കുന്നതു പോലും.
തെക്കുംതെവരുടെ ശ്രീകോവിൽ വളരെ പൊക്കത്തിലാണ് പണിതീർത്തിയിരിക്കുന്നത്.
മുഴുവനായും കരിങ്കല്ലിൽ തന്നെയാണ് ഈ ശ്രീകോവിൽ പണിതിരിക്കുന്നത്.
പ്രധാന ശ്രീകോവിലിനേക്കാള്ളും ആറടി പൊക്കത്തിലാണ് ഈ ശ്രീകോവിലിലെ പ്രതിഷ്ഠ നടത്തിയിരിക്കുന്നത്.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കേരള ചരിത്രത്തിന്റെ അടിസ്ഥാന രേഖകൾ - പുതുശ്ശേരി രാമചന്ദ്രൻ; കേരള ഭാഷാ ഇൻസ്റ്റിറ്റൂട്ട് : തിരുവനന്തപുരം ↑ കേരള ചരിത്രത്തിന്റെ അടിസ്ഥാന രേഖകൾ - പുതുശ്ശേരി രാമചന്ദ്രൻ; കേരള ഭാഷാ ഇൻസ്റ്റിറ്റൂട്ട് : തിരുവനന്തപുരം ↑ മലയാളം: കെ.എൻ. ഗോപാലപിള്ളയുടെ കേരള മഹാചരിത്രം ↑ ഡോ. കെ.കെ. പിള്ള: കേരള ചരിത്രം, കേരള ഹിസ്റ്ററി അസോസിയേഷൻ ↑ മലയാളം: കെ.എൻ. ഗോപാലപിള്ളയുടെ കേരള മഹാചരിത്രം ↑ വാഴപ്പള്ളി ശാസനം : AD-830 First Script in Malayalam ↑ കേരള ചരിത്രത്തിന്റെ അടിസ്ഥാന രേഖകൾ - പുതുശ്ശേരി രാമചന്ദ്രൻ; കേരള ഭാഷാ ഇൻസ്റ്റിറ്റൂട്ട് : തിരുവനന്തപുരം ഇതും കാണുക Thiruvatta Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാഴപ്പള്ളി ശാസനം വാഴപ്പള്ളി മഹാക്ഷേത്രം
പുറത്തേക്കുള്ള കണ്ണികൾ വാഴപ്പള്ളിക്ഷേത്രം വെബ്‌സൈറ്റ് Archived 2011-01-07 at the Wayback Machine .
വാഴപ്പള്ളി ശാസനത്തെ കുറിച്ച്
തിരുവാലങ്ങാട്ട് ശാസനം ഇംഗ്ലീഷ് വിലാസം https://ml.wikipedia.org/wiki/Thiruvalangad_Sasanam
1012 മുതൽ 1044 വരെ ചോളരാജ്യം ഭരിച്ച രാജേന്ദ്ര ചോളന്റെ ഒരു ശാസനമാണ് തിരുവാലങ്ങാട് ശാസനം എന്നരിയപ്പെടുന്നത്.
ഈ ശാസനത്തിൽ രാജേന്ദ്ര ചോളനെ വളരെയേറെ പ്രകീർത്തിക്കുന്നുണ്ടെങ്കിലും വിഴിഞ്ഞത്തെ ആക്രമണത്തെക്കുറിച്ചാണ് പ്രധാനമായും പരാമർശിക്കുന്നത്.
കേരള ചരിത്രത്തിലേക്ക് വെളിച്ചം വീശുന്ന ചോള ശാസനങ്ങളിൽ പ്രാധാന്യമർഹിക്കുന്നതാണ് തിരുവാലങ്ങാടു ശാസനം. 'കാന്തളൂർശാലൈക്കലമറുത്തരുളി'എന്ന് ഈ ശാസനത്തിൽ കാണുന്നു.
കുലശേഖര സാമ്രാജ്യത്തിന്റെ തെക്കേഅറ്റത്തുണ്ടായിരുന്ന പ്രശസ്തമായ വിദ്യാകേന്ദ്രവും സൈനിക പരിശീലന കേന്ദ്രവുമായിരുന്നു കാന്തളൂർശാല.
ചേരന്മാരും ചോളന്മാരും തമ്മിലുണ്ടായിരുന്ന ദീർഘകാല യുദ്ധത്തിൽ രാജരാജൻ മുതൽ കുലോത്തുംഗൻ വരെയുള്ള ചോളരാജാക്കന്മാരിൽ പലരും കാന്തളൂർ കലമറുത്തതായി രേഖകളുണ്ട്.
ചോളരാജാക്കന്മാരുടെ വലിയ നേട്ടമായിട്ടാണ് ഇതിനെ ചിത്രീകരിച്ചിരിക്കുന്നത്.
കലം എന്ന വാക്കിന് കപ്പൽ , ഉണ്ണാനുള്ള പാത്രം , പ്രത്യേക അളവ് എന്നിങ്ങനെ പല അർഥങ്ങളുണ്ട്.
കപ്പൽ എന്ന അർഥം സ്വീകരിക്കുകയാണെങ്കിൽ കാന്തളൂരിൽ സജ്ജീകരിച്ചിരുന്ന കുലശേഖരന്മാരുടെ നാവിക സേനയെ നശിപ്പിച്ചുവെന്നോ സൈനിക പരിശീലന കേന്ദ്രത്തെ തകർത്തുവെന്നോ മനസ്സിലാക്കാം.
കലം എന്നാൽ ഊട്ട് എന്നർഥം കല്പിച്ച് വിദ്യാർഥികൾക്കും ബ്രാഹ്മണർക്കും നല്കിയിരുന്ന സൗജന്യ ഭക്ഷണം നിറുത്തലാക്കിയെന്നാണ് ഇതിന്റെ താത്പര്യമെന്ന് ചിലർ വ്യാഖ്യാനിച്ചിട്ടുണ്ട്.
കാന്തളൂർശാലയിലെ നിയമങ്ങൾ പുതുക്കി നിശ്ചയിച്ചുവെന്നാണ് 'കാന്തളൂർശാലൈക്കലമറുത്തരുളി' എന്നതിന്റെ അർഥമെന്ന് വേറെ ചിലർ അഭിപ്രായപ്പെട്ടിട്ടുണ്ട്.
ദേവദാസികളെ ക്ഷേത്രത്തിലേക്ക് വാങ്ങിയിരുന്നതായി ഈ ശാസനത്തിൽ നിന്ന് മനസ്സിലാക്കാം.
അവലംബം പുറത്തേയ്ക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ശാസനം തിരുവാലങ്ങാടു ശാസനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുവാർപ്പ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thiruvarppu_Gramapanchayat
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ തിരുവാർപ്പ് , സൌത്ത് ചെങ്ങളം വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 33.59 ചതുരശ്ര കിലോമീറ്റർ വിസ്തീർണ്ണമുള്ള തിരുവാർപ്പ് ഗ്രാമപഞ്ചായത്ത് .
അതിരുകൾ തെക്ക്‌ - നാട്ടകം, കാവാലം(ആലപ്പുഴ ജില്ല) പഞ്ചായത്തുകൾ വടക്ക് -അയ്മനം പഞ്ചായത്ത് കിഴക്ക് - കോട്ടയം മുനിസിപ്പാലിറ്റി, നാട്ടകം പഞ്ചായത്ത് പടിഞ്ഞാറ് - കുമരകം പഞ്ചായത്ത് വാർഡുകൾ
തിരുവാർപ്പ് ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് മോർകാട് ചെങ്ങളം കുന്നുംപുറം ചെങ്ങളത്തുകാവ് പുതുശ്ശേരി തൊണ്ടമ്പ്രാൽ മടക്കണ്ട കുളപ്പുര കുമ്മനം അമ്പൂരം ഇല്ലിക്കൽ പഞ്ചായത്ത് സെൻട്രൽ അറുന്നൂറ്റിമംഗലം കിളിരൂർ കുന്നുംപുറം മലരിക്കൽ മീഞ്ചിറ പാകത്തുശ്ശേരി തിരുവാർപ്പ് സെൻട്രൽ പരുത്തിയകം ചെങ്ങളം വായനശാല സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് പള്ളം വിസ്തീര്ണ്ണം 33.59 ചതുരശ്ര കിലോമീറ്റർ ജനസംഖ്യ 27,195 പുരുഷന്മാർ 13,656 സ്ത്രീകൾ 13,539 ജനസാന്ദ്രത 810 സ്ത്രീ : പുരുഷ അനുപാതം 991 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thiruvarppupanchayat Archived 2016-03-11 at the Wayback Machine .
ദി മഡോണ ഓഫ് ദി ബാസ്‌ക്കറ്റ് ഇംഗ്ലീഷ് വിലാസം https://ml.wikipedia.org/wiki/Madonna_of_the_Basket_(Rubens)
ഏകദേശം 1615-ൽ പീറ്റർ പോൾ റൂബൻസ് വരച്ച ചിത്രമാണ് ദി മഡോണ ഓഫ് ദി ബാസ്‌ക്കറ്റ് അല്ലെങ്കിൽ മഡോണ ഡെല്ല സെസ്റ്റ.
ഈ ചിത്രം ഇപ്പോൾ ഫ്ലോറൻസിലെ പലാസോ പിറ്റിയിലെ ഗാലേറിയ പാലറ്റിനയിലാണ് സംരക്ഷിച്ചിരിക്കുന്നത്.
1799 നും 1815 നും ഇടയിൽ ഇത് ഫ്രഞ്ചുകാർ കണ്ടുകെട്ടുകയും ഡിജോൺ മ്യൂസിയം ഓഫ് ഫൈൻ ആർട്‌സിന് നൽകുകയും ചെയ്തു.
ചിത്രത്തിന്റെ ഏറ്റവും പഴയ പരാമർശങ്ങൾ 1654-1655-ൽ വില്ല ഡെൽ പോഗിയോ ഇംപീരിയേലിലും തുടർന്ന് 1697 മുതൽ പാലാസോ പിറ്റിയിലെ "പാരറ്റ് റൂമിലും" രേഖപ്പെടുത്തിയിട്ടുണ്ട്.
1799-ൽ ഫ്രഞ്ച് ഇൻസ്പെക്ടർമാർ പാരീസിലേക്ക് അയയ്ക്കുന്നതുവരെ മറ്റ് വിവിധ മുറികളിൽ രജിസ്റ്റർ ചെയ്ത ഈ ചിത്രം അവിടെ ഡിജോൺ മ്യൂസിയം ഓഫ് ഫൈൻ ആർട്സിൽ സൂക്ഷിച്ചിരുന്നു.
1815 അവസാനം വരെ അവിടെ തുടർന്ന പെയിന്റിംഗ് അടുത്ത വർഷം ഫ്ലോറൻസിൽ തിരിച്ചെത്തി.
വിയന്നയിലെ ഒരു സ്വകാര്യ ശേഖരത്തിൽ നിന്ന് "എൽ. ബർച്ചാർഡ്" ഒപ്പിട്ടതും ഫ്ലോറന്റൈൻ പതിപ്പിനേക്കാൾ മികച്ച നിലവാരമുള്ളതുമായ ചിത്രത്തിന്റെ ഒരു പകർപ്പ് കണ്ടെത്തി.
മറ്റൊരു, കൂടുതൽ അധൃഷ്‌ഠമായ പകർപ്പ് ജെനോവയിലെ ഗല്ലേറിയ ഡി പലാസോ സ്പിനോളയിൽ കാണാം.
ഈ ചിത്രം ജേക്കബ് ജോർഡേൻസിന്റേതാണെന്ന് ആരോപിക്കപ്പെടുന്നു.
ഗ്രന്ഥസൂചിക Marco Chiarini, Galleria palatina e Appartamenti Reali , Sillabe, Livorno 1998.
ISBN 978-88-86392-48-8 പുറംകണ്ണികൾ Official catalog record
ദി മാജിക് വീവർ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/The_Magic_Weaver
1960-ൽ അലക്‌സാണ്ടർ റൂ സംവിധാനം ചെയ്ത് ഗോർക്കി ഫിലിം സ്റ്റുഡിയോയിൽ ചിത്രീകരിച്ച കുട്ടികൾക്കുള്ള ഒരു സോവിയറ്റ് ലൈവ്-ആക്ഷൻ ഫാന്റസി ചിത്രമാണ് ദി മാജിക് വീവർ (റഷ്യൻ: Марья-искусница, റോമനൈസ്ഡ്: Maria-iskusnitsa, "Maria the Weaver") .
1964-ൽ ഹംഗറിയിലും ഇത് പുറത്തിറങ്ങി.
1960-കളിൽ പാശ്ചാത്യരാജ്യങ്ങളിലേക്ക് ഇറക്കുമതി ചെയ്‌ത ഈ ചിത്രം, അലൈഡ് ആർട്ടിസ്‌റ്റ് പിക്‌ചേഴ്‌സിൽ നിന്നുള്ള വിതരണത്തിൽ 1966-ൽ ഇംഗ്ലീഷിൽ ഡബ്ബ് ചെയ്‌ത് യു.എസിൽ പ്രദർശിപ്പിച്ചു.
ഒരു പഴയ പട്ടാളക്കാരൻ കടലിനടിയിലെ ദുഷ്ടനായ ഒരു രാജാവ് തട്ടിക്കൊണ്ടു പോയ തന്റെ അമ്മ മരിയ ദി വീവറെ കണ്ടെത്താൻ ഒരു ആൺകുട്ടിയെ സഹായിക്കുന്നതിന്റെ കഥയാണ് ചിത്രം പറയുന്നത്.
ഒരു പട്ടാളക്കാരൻ തന്റെ നാട്ടിലേക്ക് മടങ്ങുകയും ഡ്രമ്മിൽ ഒരു പാട്ട് വായിക്കുകയും ചെയ്യുന്നു.
ഇരുമ്പിൽ കുടുങ്ങിയ അമ്മയെ മോചിപ്പിക്കാൻ ആവശ്യപ്പെടുന്ന രണ്ട് കരടികൾ പ്രത്യക്ഷപ്പെടുന്നു.
വാസ്തവത്തിൽ,  വിചിത്രമായ ശത്രുക്കപ്പലുകളെ ആക്രമിക്കാൻ വേണ്ടി യുദ്ധക്കപ്പലുകളുടെ മുൻവശത്തു വച്ചു പിടിപ്പിച്ചിട്ടുള്ള കൂർത്ത ഇരുമ്പ് കൊക്കിലാണ് അമ്മ കരടിയുടെ കൈ കുടുങ്ങിയിരിക്കുന്നത്.
അത് സൈനികനെ വിസ്മയിപ്പിക്കുന്നു.
വളരെക്കാലമായി അടുത്തുള്ള വനത്തിലേക്ക് പോയിട്ടില്ലെന്ന് കരടികൾ അവനോട് പറയുന്നു, കാരണം മോശമായ ജീവികൾ അവിടെയുണ്ട്.
സൈനികൻ ഇതിനെക്കുറിച്ച് കൂടുതൽ അറിയാൻ ആഗ്രഹിക്കുന്നു.
ഒപ്പം മാരകമായ ശാന്തമായ വനത്തിലേക്ക് പ്രവേശിക്കുന്നു.
തന്റെ അമ്മ മരിയയെ അന്വേഷിക്കുന്ന, ഉറങ്ങിക്കിടക്കുന്ന വന്യ എന്ന ആൺകുട്ടിയെ അവൻ ഇവിടെ കണ്ടെത്തുന്നു.
കലാസൃഷ്ടികൾ നെയ്യാൻ കഴിവുള്ളതിനാൽ ജലത്തിന്റെ ദുരാത്മാവ് അവളെ തട്ടിക്കൊണ്ടുപോയി.
ജലസ്പിരിറ്റിനെതിരായ പോരാട്ടം ഏറ്റെടുക്കാനുള്ള തന്റെ ഉദ്ദേശ്യം സൈനികൻ പ്രഖ്യാപിക്കുമ്പോൾ, അയാൾ അവന്റെയും ആൺകുട്ടിയുടെയും മുമ്പാകെ പ്രത്യക്ഷപ്പെടുന്നു.
മരിയയെ തിരികെ കൊണ്ടുവരാൻ ഇരുവരും ആവശ്യപ്പെടുന്നു.
എല്ലാ ശബ്ദങ്ങളെയും വെറുക്കുന്നുണ്ടെങ്കിലും, സൈനികന്റെ ഡ്രമ്മിന് പകരമായി വാട്ടർ സ്പിരിറ്റ് സമ്മതിക്കുന്നു.
വാട്ടർ സ്പിരിറ്റ് അവരെ മരിയയിലേക്ക് നയിച്ചതിന് ശേഷം സൈനികൻ അദ്ദേഹത്തിന് ഡ്രം നൽകാൻ സമ്മതിക്കുന്നു.
അവൻ അവരെ തന്റെ രാജ്യത്തിലേക്ക് കൊണ്ടുപോകുന്നു.
അവലംബം External links The Magic Weaver ഇന്റർനെറ്റ് മൂവി ഡാറ്റാബേസിൽ
ദി മലാഖൈറ്റ് ബോക്സ് ഇംഗ്ലീഷ് വിലാസം https://ml.wikipedia.org/wiki/The_Malachite_Box Title page of the 1st edition of The Malachite Box (as a single volume), 1939.
റഷ്യയിലെ ഒരു നാടോടി പുസ്തകമാണ് ദി മലാഖൈറ്റ് ബോക്സ് അല്ലെങ്കിൽ ദി മലാഖൈറ്റ് കാസ്കറ്റ് .
1936 മുതൽ 1945 വരെ പ്രസിദ്ധീകരിക്കുകയും ചെയ്തു.
ഇത് സമകാലിക ഭാഷയിൽ എഴുതിയിരിക്കുന്നു, കൂടാതെ ദൈനംദിന ജീവിതത്തിന്റെ ഘടകങ്ങളെ അതിശയകരമായ കഥാപാത്രങ്ങളുമായി സമന്വയിപ്പിക്കുന്നു.
ഇതിന് 1942-ൽ സ്റ്റാലിൻ സമ്മാനം ലഭിച്ചു.
ഖനിത്തൊഴിലാളികളുടെയും സ്വർണ്ണ പ്രതീക്ഷക്കാരുടെയും വാക്കാലുള്ള കഥകളെ അടിസ്ഥാനമാക്കിയുള്ളതാണ് ബസോവിന്റെ കഥകൾ.
ദി മലാഖൈറ്റ് ബോക്‌സിന്റെ ആദ്യ പതിപ്പ് 1939 ജനുവരി 28-ന് പ്രസിദ്ധീകരിച്ചു.
അതിൽ 14 കഥകളും ഒരു ആമുഖവും അടങ്ങിയിരിക്കുന്നു.
അതിൽ യുറലുകളുടെ ജീവിതം, വ്യവസായം, സംസ്കാരം എന്നിവയെക്കുറിച്ചുള്ള ചില വിവരങ്ങൾ അടങ്ങിയിരിക്കുന്നു.
പിന്നീടുള്ള പതിപ്പുകളിൽ 40-ലധികം കഥകൾ ഉണ്ടായിരുന്നു.
ഇക്കാലത്ത് എല്ലാ കഥകളും ഒരുപോലെ ജനപ്രിയമല്ല.